เปิดบันทึกเจรจา นปช.-ส.ว. ก่อนสลาย 19 พ.ค.53 ทำไมถึงประณาม มาร์ค ว่าหักหลัง
เปิดเอกสารบันทึกการเจรจาระหว่างกลุ่ม ส.ว.กับแกนนำ นปช. คืนวันที่ 18 ก่อนสลายชุมนุม เช้าวันที่ 19 พ.ค.53 พร้อมวิวาทะ ส.ว.กับอภิสิทธิ์ ทำไมถึงประณาม มาร์ค ว่าหักหลังเมื่อวันที่ 18 พ.ค.ที่ผ่านมา เว็บบล็อก ได้เผยแพร่บันทึกการเจรจาระหว่างสมาชิกวุฒิสภากับแกนนำแนวร่วมประชาธิปไตยต่อต้านเผด็จการแห่งชาติ (นปช.) วันที่ 18 พฤษภาคม พ.ศ. 2553 ซึ่งเกิดขึ้นช่วงเวลา 18.30-20.15น. เอกสารฉบับนี้เผยให้เห็นว่าแกนนำนปช. เห็นด้วยกับการเจรจาแบบไม่มีเงื่อนไขกับรัฐบาลนายอภิสิทธิ์ และนอกจากนี้สมาชิกวุฒิสภายังได้รับคำสัญญาจากรัฐบาลนายอภิสิทธิ์ว่า หากแกนนำนปช.เข้าร่วมการพูดคุยอย่างไม่มีเงื่อนไข นายอภิสิทธิ์จะยับยั้งการใช้ทหารเข้าปราบปรามในอนาคตซึ่งก่อนที่จะมีการเจรจาดังกล่าว ก่อนเที่ยงของวันที่ 18 พ.ค.53 รายงานด้วยว่า นฤมล ศิริวัฒน์ ส.ว.อุตรดิตถ์ ตัวแทนกลุ่ม 64 ส.ว.เปิดเผยหลังจากทราบข่าวล่าสุดขณะนั้นด้วยว่า แกนนำนปช. ตอบรับข้อเสนอของวุฒิสภาที่จะให้ ประสพสุข บุญเดช ประธานวุฒิสภา เป็นคนกลางเจรจา จึงได้ประสานไปยัง นิคม ไวยรัชพานิช รองประธานวุมิสภาคนที่ 1 ให้ประสานกับนายประสพสุข เร่งดำเนินการประสานไปยังรัฐบาลเพื่อตอบสนองนำทั้งสองฝ่ายมาตั้งโต๊ะเจรจา ตนขอวิงวอนให้รัฐบาลเปิดโอกาสให้มีการเจรจาโดยด่วน ต้องยุติการปฏิบัติการที่นำมาซึ่งความรุนแรง และความสูญเสียชีวิตประชาชนไปมากกว่านี้ขณะนี้ถือว่าน่ายินดีที่ฝ่ายหนึ่งยอมละทิฐิลงมาแล้ว รัฐบาลก็ต้องละทิฐิลงมาด้วยต้องมานั่งโต๊ะเจรจา เพื่อประโยชน์ของประเทศและคนไทย เราไม่ต้องรอให้องค์กรระหว่างประเทศอย่างสหประชาชาติมาไกล่เกลี่ย ดิฉันเชื่อว่า ส.ว.ส่วนใหญ่ยังเป็นกลาง เราอาสามาทำหน้าที่ตรงนี้อย่างตรงไปตรงมา ไม่มีนัยแอบแฝงอะไร นฤมล กล่าวอย่างไรก็ตามในเช้าวันรุ่งขึ้น(19 พ.ค.53) ก็เกิดการสลายการชุมนุมในลักษณะเหมือนในสนามรบ จนทำให้มีผู้เสียชีวิตหลายราย ตามคำแถลงของ รองเสนาธิการทหารบ (ยศขณะนั้น) ได้แถลงถึงการปฏิบัติการของเจ้าหน้าที่ที่แสดงให้เห็นว่ามีการเคลื่อนกำลังเข้าหากลุ่มผู้ชุมนุมในวันต่อมาว่า เรามียานเกราะ มีการเคลื่อนที่เข้าไปในลักษณะเหมือนในสนามรบ ซึ่งต้องยอมรับว่าการจัดกำลังเข้าดำเนินการในครั้งนี้เราไม่ได้ทำเหมือนกับการควบคุมฝูงชน ถ้าหากย้อนไปก่อนหน้านี้จะเห็นภาพของทหารถือโล่ กระบอง เดินเข้าไปเป็นรูปขบวนปึกหนาๆ เข้าไปประจันหน้ากับผู้ชุมนุม อันนี้เป็นการควบคุมฝูงชนปกติ หลังจากที่มีการสลายการชุมนุม วันที่ 20 พ.ค.53 รายงานในหัวข้อข่าว สว.ประณาม มาร์คหักหลัง ด้วยว่า นฤมล ตัวแทนกลุ่ม ส.ว. ที่ไปเจรจากับแกนนำนปช. กล่าวว่า รู้สึกผิดหวังที่รัฐบาลเข้าปฏิบัติการทั้งที่นายกฯพูดกับประธานวุฒิสภาให้วุฒิสภาเดินหน้าเจรจา แต่ สาทิตย์ วงศ์หนองเตย รมต. ประจำสำนักนายกฯ และ กอร์ปศักดิ์ สภาวสุ เลขาธิการนายกฯ กลับพูดต่อสาธารณะอีกอย่างหนึ่ง ทำแบบนี้เหมือนหักหลังวุฒิสภาขณะที่ในวันเดียวกัน ยุทธนา ยุพฤทธิ์ ส.ว.ยโสธร ตัวแทนที่ไปเจรจากับแกนนำนปช. กล่าวว่า เย็นวันที่ 18 พ.ค. ทั้งนปช.และรัฐบาลส่งสัญญาณบวก แต่เมื่อมีการสลายการชุมนุมชี้ชัดว่ารัฐบาลขาดความจริงใจตั้งแต่แรก เมื่อเช้า กอร์ปศักดิ์ประสานมาว่า นายกฯระบุเจรจาจบนานแล้ว แสดงว่าฝ่ายบริหารไม่เห็นว่าสภาสูงมีความหมาย ทั้งนี้สังคมเตือนแล้วแต่รัฐบาลใช้ความรุนแรงจากหนักไปหนักกว่าทุกครั้งต่อมาภายหลังจากแกนนำนปช.ประกาศยุติการชุมนุมและเข้ามอบตัว กลุ่มส.ว.ไม่นิยมความรุนแรงออกแถลงการณ์ว่า ขอบคุณและชื่นชมในความเสียสละของแกนนำที่เสียสละอิสรภาพเพื่อแลกกับเสียชีวิตของผู้บริสุทธิ์ และภาพลักษณ์ประเทศชาติโดยรวม วุฒิสภาขอให้คำมั่นว่าจะติดตามการใช้กระบวนการยุติธรรมแก่แกนนำทุกคน และผู้อยู่ในข่ายที่ต้องรับผิดชอบเหตุการณ์ที่เกิดขึ้น ให้ได้รับความยุติธรรมตามกฎหมาย วุฒิสภาขอประณามรัฐบาลที่ไม่ตอบรับข้อเสนอด้วยความจริงใจในการเข้าสู่กระบวนการแก้ปัญหาด้วยวิธีสันติ ทั้งที่ประสานกันไว้แล้ว จนเกิดการบาดเจ็บ สูญเสียชีวิตและทรัพย์สิน วุฒิสภาเห็นว่านับจากนี้ต่อไปรัฐบาลมิอาจปฏิเสธความรับผิดชอบต่อการสูญเสียที่เกิดขึ้นครั้งนี้ได้รายการเรื่องเล่าเช้านี้วันที่ 29 สิงหา 54 รายงานด้วยว่า อภิสิทธิ์ เวชชาชีวะ เข้าชี้แจงกับที่ประชุมคณะกรรมการติดตามสถานการณ์บ้านเมืองวุฒิสภา ซึ่งรายการเรื่องเล่าเช้านี้ได้เสนอบางช่วงของข้อถกเถียงระหว่างอภิสิทธิ์ กับ นฤมล ศิริวัฒน์ ส.ว.อุตรดิตถ์ เกี่ยวกับการเจรจาและเข้าสลายการชุมนุมวันที่ 19 พ.ค. 53นฤมล กล่าวว่า วันรุ่งขึ้นที่พวกเรามาพบกันมันถึงเกิดความรู้สึกว่า ไม่ได้ให้เกียรติหรือคำว่า ส.ว. ถูกหักหลัง มันถึงเกิดขึ้นด้านอภิสิทธิ์ โต้กลับทันทีว่า ไม่มีครับ ผมพูดชัดเจน คุยกันช่วงบ่ายภายในกี่โมงๆ การปะทะต้องหยุด ถ้าไม่หยุดนี่ผมไม่สามารถไปคอยบอกกับผู้บฏิบัติว่าคุณต้องไม่ทำอะไรทั้งสิ้นได้ เพราะฉะนั้นคุยกับท่านประธานเรียบร้อย พอเลยเวลาปั๊บก็บอกว่าจบ จบคือจบเท่านั้นเองครับก็ได้หวังว่าจะมีการยืดหยุ่นเพื่อให้โอกาสในการสูญเสียมันน้อย นฤมล กล่าวผมเห็นใจครับผมเห็นใจ ย้ำอีกครั้งถ้าในวันที่ 19(พ.ค.53)ถ้าไม่มีการเข้าไปในสวนลุม คิดว่าความสูญเสียจะน้อยหรือมากกว่านี้ ผมยืนยันได้เลยว่ามากกว่านี้เยอะเลยครับ เพราะเงื่อนไขของการสูญเสียตอนนั้นอยู่ที่การไม่จบของการที่มีคนมาปะทะกับเจ้าหน้าที่ซึ่งตั้ง อยู่ 4 ด้านอะครับ แต่ว่าผมก็เห็นใจเพราะท่านก็เข้าไปเจรจา ท่านก็อาจจะไม่ทราบว่าเงื่อนเวลาอะไรต่างๆเป็นอย่างไร แล้วก็ต้องขอเรียนว่าบังเอินพวกผมนี่ เจรจาแบบนี้มาเยอแล้วอะครับ ที่บอกว่าเวลาอย่างนี้แล้วมันก็ไม่จบไม่จบ อภิสิทธิ์ กล่าว
เปิดเอกสารบันทึกการเจรจาระหว่างกลุ่ม ส.ว.กับแกนนำ นปช. คืนวันที่ 18 ก่อนสลายชุมนุม เช้าวันที่ 19 พ.ค.53 พร้อมวิวาทะ ส.ว.กับอภิสิทธิ์ ทำไมถึงประณาม มาร์ค ว่าหักหลัง เมื่อวันที่ 18 พ.ค.ที่ผ่านมา
19 พฤษภาคม 2553,การสลายการชุมนุม 19 พ.ค. 2553,นปช.,นฤมล ศิริวัฒน์,อภิสิทธิ์ เวชชาชีวะ,เสื้อแดง,ส.ว.